Rune Djurhuus
Store norske leksikon,Sport og spill,Spill,Sjakk
Rune Djurhuus er en norsk sjakkspiller som ble internasjonal mester i 1989 og stormester i 1996. Djurhuus er fast sjakkspaltist i Aftenposten og Adresseavisen.
I 1991 ble Djurhuus europamester for juniorer, foran blant andre den senere verdensmesteren Vladimir Kramnik. I 1985 ble han en svært ung norgesmester for juniorer, men er den eneste norske stormesteren uten en NM-tittel, til tross for andreplass i 1990, 1994, 2000 og 2003, samt en rekke tredjeplasser.Han spilte lenge for Akademisk Sjakklubb, før han i 2013 skiftet klubb til Nordstrand Sjakklubb.Djurhuus har en taktisk og aggressiv spillestil. Han tar ofte store sjanser for å vinne med både svarte og hvite brikker. Dette understrekes av at han spiller kongebondeåpningen 1.e4 med hvit (flytter bonden foran kongen to steg fram i første trekk), og ved at han med svarte brikker regelmessig bruker Siciliansk og Kongeindisk forsvar mot henholdsvis 1.e4 og 1.d4. Les mer i Store norske leksikon sjakk